ਕਮਿਊਨਿਸਟ ਲੀਗ
ਕਮਿਊਨਿਸਟ ਲੀਗ (ਜਰਮਨ: Bund der Kommunisten) ਲੰਡਨ, ਇੰਗਲਡ ਵਿੱਚ ਜੂਨ 1847 ਵਿੱਚ ਸਥਾਪਿਤ ਇੱਕ ਅੰਤਰਰਾਸ਼ਟਰੀ ਸਿਆਸੀ ਪਾਰਟੀ ਸੀ। ਇਹ ਸੰਗਠਨ, ਕਾਰਲ Schapper ਦੀ ਅਗਵਾਈ ਵਾਲੀ ਲੀਗ ਆਫ਼ ਦ ਜਸਟ ਅਤੇ ਬ੍ਰਸੇਲਜ਼, ਬੈਲਜੀਅਮ ਦੀ ਕਮਿਊਨਿਸਟ ਪੱਤਰਵਿਹਾਰ ਕਮੇਟੀ, ਜਿਸ ਵਿੱਚ ਕਾਰਲ ਮਾਰਕਸ ਅਤੇ ਫ਼ਰੀਡਰਿਸ਼ ਐਂਗਲਸ ਪ੍ਰਮੁੱਖ ਸ਼ਖ਼ਸੀਅਤਾਂ ਸਨ ਦੀ ਸ਼ਮੂਲੀਅਤ ਨਾਲ ਬਣਾਇਆ ਗਿਆ ਸੀ। ਕਮਿਊਨਿਸਟ ਲੀਗ ਨੂੰ ਪਹਿਲੀ ਮਾਰਕਸਵਾਦੀ ਸਿਆਸੀ ਪਾਰਟੀ ਮੰਨਿਆ ਜਾਂਦਾ ਹੈ ਅਤੇ ਇਹੀ ਗਰੁੱਪ ਹੈ ਜਿਸ ਵਾਸਤੇ ਮਾਰਕਸ ਅਤੇ  ਐਂਗਲਸ ਨੇ 1847 ਵਿੱਚ ਕਮਿਊਨਿਸਟ ਮੈਨੀਫੈਸਟੋ ਲਿਖਿਆ ਸੀ। ਕਮਿਊਨਿਸਟ ਲੀਗ ਕੋਲੋਨ ਕਮਿਊਨਿਸਟ ਮੁਕੱਦਮੇ ਦੇ ਬਾਅਦ 1852 ਵਿੱਚ ਰਸਮੀ ਤੌਰ 'ਤੇ ਭੰਗ ਕਰ ਦਿੱਤੀ ਗਈ ਸੀ।